

VLADA REPUBLIKE HRVATSKE

Zagreb, 30. prosinca 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju prethodne suglasnosti ravnatelju Hrvatskog zavoda za mirovinsko osiguranje za prijenos prava vlasništva na nekretnini u Bjelovaru, s Hrvatskog zavoda za mirovinsko osiguranje na Bjelovarsko-bilogorsku županiju, bez naknade |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**VLADA REPUBLIKE HRVATSKE**

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s člankom 32. stavkom 2. Statuta Hrvatskog zavoda za mirovinsko osiguranje (Narodne novine, br. 28/14, 24/15, 73/19 i 147/20) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ donijela

**O D L U K U**

**o davanju prethodne suglasnosti ravnatelju Hrvatskog zavoda za mirovinsko osiguranje za prijenos prava vlasništva na nekretnini u Bjelovaru, s Hrvatskog zavoda za mirovinsko osiguranje na Bjelovarsko-bilogorsku županiju, bez naknade**

**I.**

 Daje se prethodna suglasnost ravnatelju Hrvatskog zavoda za mirovinsko osiguranje za prijenos prava vlasništva na nekretnini u Bjelovaru, na adresi Vlahe Paljetka 1, u zemljišnim knjigama Zemljišnoknjižnog odjela Bjelovar označena kao k.č.br. 1003/32, u naravi DOM UMIROVLJENIKA (DILETACIJA A,B,C,D) DVOR, ORANICA, PRISTUPNA CESTA I NOGOSTUP, ukupne površine 16248 m2, upisana u zk.ul.br. 5187 k.o. Grad Bjelovar, u vlasništvu Hrvatskog zavoda za mirovinsko osiguranje, A. Mihanovića 3, Zagreb, u vlasništvo Bjelovarsko-bilogorske županije, bez naknade, a sukladno Odluci Upravnog vijeća Hrvatskog zavoda za mirovinsko osiguranje (KLASA: 041-01/21-02/7, URBROJ: 341-99-01/01-21-6) od 21. rujna 2021.

 **II.**

 Vrijednost nekretnine iz točke I. ove Odluke iznosi 54.340.000,00 kuna, prema Procjembenom elaboratu koji je izradio ovlašteni sudski vještak Anđelko Vujeva, dipl. ing. građ. iz Zagreba, broj TD: P-2015-10-05 iz listopada 2015.

**III.**

 Ova Odluka stupa na snagu danom donošenja.

KLASA:

URBROJ:

Zagreb, \_\_\_\_\_\_\_\_\_\_\_\_\_\_\_\_\_\_\_

 PREDSJEDNIK

 mr. sc. Andrej Plenković

O B R A Z L O Ž E NJ E

Hrvatski zavod za mirovinsko osiguranje (u daljnjem tekst: Zavod) vlasnik je nekretnine u Bjelovaru, na adresi Vlahe Paljetka 1, koja je u zemljišnim knjigama Zemljišnoknjižnog odjela Bjelovar označena kao k.č.br. 1003/32, u naravi DOM UMIROVLJENIKA (DILETACIJA A,B,C,D) DVOR, ORANICA, PRISTUPNA CESTA I NOGOSTUP, ukupne površine 16248 m2, upisana u zk.ul.br. 5187 k.o. Grad Bjelovar. Predmetnu nekretninu koristi Dom za starije osobe Bjelovar za obavljanje svoje djelatnosti, čiji osnivač je Bjelovarsko-bilogorska županija.

Vlada Republike Hrvatske je na sjednici održanoj 12. studenoga 2020. donijela Zaključak kojim se zadužuje Ministarstvo rada, mirovinskoga sustava, obitelji i socijalne politike da u suradnji s Zavodom poduzme potrebne aktivnosti i radnje za uređenje zemljišnoknjižnog stanja na nekretninama koje koriste javne ustanove, domovi za starije i nemoćne osobe, radi mogućeg prijenosa prava vlasništva na tim nekretninama, bez naknade, na jedinice lokalne i područne (regionalne) samouprave kao osnivače domova za starije i nemoćne osobe.

S tim u vezi, Zavodu se obratila Bjelovarsko-bilogorska županija, kao osnivač Doma za starije osobe Bjelovar, sa zamolbom da se za navedenu nekretninu izvrši prijenos prava vlasništva s Zavoda na Bjelovarsko-bilogorsku županiju.

Naime, Dom za starije osobe Bjelovar već dugi niz godina u objektu u Bjelovaru, na adresi Vlahe Paljetka 1, obavlja svoju djelatnost i skrbi o starijim i teško bolesnim osobama, a istovremeno su ulaganja Bjelovarsko-bilogorske županije, za potrebe održavanja objekta koji nije u njenom vlasništvu, ulaganja u „tuđu“ imovinu.

U listopadu 2015. izrađen je elaborat procjene vrijednosti nekretnine te tržišna vrijednost nekretnine iznosi 54.340.000,00 kuna prema procjeni ovlaštenog sudskog vještaka Anđelka Vujeva, dipl. ing. građ. iz Zagreba, broj TD: P-2015-10-05 iz listopada 2015. Objekt ima energetski certifikat klase „D“.

Prema odredbi članka 32. stavka 2. Statuta Zavoda (Narodne novine, br. 28/14, 24/15, 73/19 i 147/20), ravnatelj Zavoda ne može bez prethodne suglasnosti Upravnog vijeća Zavoda i Vlade Republike Hrvatske poduzimati pravne poslove o stjecanju, opterećenju ili otuđenju druge imovine čija je vrijednost veća od 5.000.000,00 kuna.

Upravno vijeće Zavoda, na sjednici održanoj 21. rujna 2021., donijelo je Odluku o davanju prethodne suglasnosti ravnatelju Zavoda za prijenos prava vlasništva na nekretnini u Bjelovaru, na adresi Vlahe Paljetka 1, s Zavoda na Bjelovarsko-bilogorsku županiju, bez naknade, KLASA: 041-01/21-02/7, URBROJ: 341-99-01/01-21-6.

Slijedom navedenoga, predlaže se Vladi Republike Hrvatske donošenje ove Odluke.